ทำแผนของบกลางเพิ่มเติมกว่า 3 พันล้านบาท เพื่อฟื้นฟูอาชีพ สร้างรายได้ให้แก่เกษตรกร
นายยศวัจน์ ชัยวัฒนสิริกุล รองประธานคณะกรรมการบริหารกองทุนฟื้นฟูและพัฒนาเกษตรกร(กฟก.) เปิดเผยว่า กฟก.ได้มีการดำเนินการจัดทำแผนของบกลางเพิ่มเติมสำหรับการฟื้นฟูอาชีพ จำนวน 3,290 ล้านบาท ต่อสำนักงบประมาณ เพื่อพิจารณาและผ่านความเห็นชอบจากคณะรัฐมนตรี โดยมีนายจุรินทร์ ลักษณวิศิษฏ์ รองนายกรัฐมนตรี เป็นประธานกองทุนฟื้นฟูและพัฒนาเกษตรกร ขณะนี้กำลังเร่งดำเนินการเพื่อทันต่อการใช้จ่ายงบประมาณให้เป็นไปตามวัตถุประสงค์และเป็นไปตามนโยบายของรัฐที่ในการช่วยเหลือพี่น้องเกษตรกร กฟก.มีวัตถุประสงค์ในการฟื้นฟูอาชีพ สร้างรายได้ และแก้ไขปัญหาหนี้ให้กับเกษตรกร สร้างแรงจูงใจให้กับเกษตรกรรุ่นใหม่ หากเกษตรกรรายใดประสงค์ให้ทางกฟก.ชำระหนี้แทน และผ่อนชำระไม่มีดอกเบี้ย รวมกันเป็นองค์กรเกษตรกรยื่นแผนหรือโครงการเพื่อของบประมาณเข้ามาในสำนักงานสาขาทั่วประเทศ ต้องเป็นไปตามระเบียบการขอรับการสนับสนุน ภายในระยะเวลาไม่เกิน 120 วัน ซึ่งแผนและโครงการที่ยื่นเสนอมาทั้งหมดจะผ่านการพิจารณาจากอนุกรรมการบริหารกองทุนฟื้นฟูและพัฒนาเกษตรกรและผ่านการอนุมัติต่อไป